गणतंत्र दिवस परेड के चलते इंडिया गेट के आसपास कई सड़कों पर वाहनों का आवागमन बंद रहेगा। नई दिल्ली और सेंट्रल दिल्ली के इलाकों में दोपहर तक वाहनों की आवाजाही नहीं होगी। परेड का समय सुबह 9.50 है, जबकि इंडिया गेट पर नौ बजे से समारोह शुरू हो जाएगा। चालकों के लिए सलाह है कि वे दोपहर बाद ही नई दिल्ली की तरफ आएं। येलो लाइन केंद्रीय सचिवालय और उद्योग भवन मेट्रो स्टेशन पर सुबह छह से दोपहर 12 बजे तक प्रवेश और निकास बंद रहेगा। पटेल चौक और लोक कल्याण मार्ग (रेस कोर्स) मेट्रो स्टेशन पर प्रवेश और निकास सुबह पौने नौ से दोपहर 12 बजे तक बाधित रहेगा। ब्लू लाइन पर मेट्रो तीन लूप में चलेंगी।